หลังจบภารกิจตามมาการองที่เซ็นทรัลลาดพร้าว ก็พาแม่ไปจิบกาแฟตามสัญญา ระหว่างทางผ่านร้าน sfree นึกได้ว่ามีคูปองจากวงใน เลยชวนแม่แวะก่อน เดินเข้าไปพนักงานรีบเดินมาต้อนรับ พอถามว่าใช้คูปองได้ไหมก็รีบรับคูปองไปตรวจสอบ แล้วแจ้งว่าได้ด้วยสีหน้ายิ้มแย้ม แถมแนะนำเมนูเจ้ากรานิต้ารสต่างเป็นอย่างดี แม่ปลื้มน้องๆสตาฟบอกว่าน่ารักบริการดี แม่เลือกมิซ์เบอร์รี่ เราเลือกสตรอเบอร์รี่ มิกซ์เบอรี่ออกหวานมีเปรี้ยวนิดๆ แต่สตรอเบอรี่ออกเปรี้ยวนำนะคะ ลงมติว่าอร่อยทั้งสองรส เต็มไปด้วยผลไม้ละเอียดให้พอกรุบกริบเล็กๆ ถ้วยเล็กแต่พอกินจริงๆก็ไม่น้อยนะคะ เติมความสดชื่นตอนบ่ายได้ดีจริงๆค่ะ